Source: https://www.porada.sk/archive/index.php/t-131874.html?s=47fb19afdc27a7f0c8b34389f60fb443
Timestamp: 2020-08-12 06:43:38+00:00

Document:
Nesplnenie oznamovacej povinnosti - spotrebné daň z liehu [Archív] - PORADA.sk
Nesplnenie oznamovacej povinnosti - spotrebné daň z liehu
15.02.10,12:35
naša s.r.o. je držiteľom povolenia na predaj SBL. V priebehu minulého roka sa zmenil spoločník s.r.o. Od colného úradu sme dostali oznámenie o začatí daňového konania , z dôvodu nesplnenia oznamovacej povinnosti podľa § 44 ods. 8 zákona č.105/2004 Z.z. - mali sme im oznámiť zmenu spoločníka v s.r.o.:eek:. Má prosím niekto s niečím podobným skúsenosť ?
To naozaj treba každú zmenu v obchodnom registri, aj takú ktorá vôbec vecne nesúvisí s povolením na predaj alkoholu,oznamovať colnému úradu?
Ďakujem za skúsenosti a rady. Úspešný deň
16.02.10,11:00
Žial, v § 44 ods. 8 zákona č. 105/2004 Z. z. o spotrebnej dani z liehu sa nerozlišuje, či ide o zmenu, ktorá nejako súvisí s povolením na predaj alebo nie... Podľa tohto ustanovenia treba oznamovať každú zmenu údajov podľa § 44 ods. 4 písm. a) a ods. 5 písm. a),b) a c). Súhlasím však, že zo strany colného úradu ide v takomto prípade o šikanózny výkon správy daní. Je mnoho iných vecí, ktorými by sa bolo hodno pri správe daní zaoberať, najmä tými, ktoré majú priamy vplyv na výber spotrebnej dane... ale to je o inom... Môžete sa pokúsiť argumentovať, že v § 44 ods. 8 je druhá veta formulovaná nejasne a zmätočne, keďže hovorí o zmene „údajov“, pričom § 44 ods. 5 písm. a) nezakotvuje „údaje“ ako také, ale doklad – výpis z obchodného registra alebo zo živnostenského registra, a teda povinnosť oznámiť zmenu spoločníka nie je v zákone č. 105/2004 Z. z. jednoznačne a jasne stanovená. Táto argumentácia Vám však asi nepomôže a colný úrad pravdepodobne pokutu uloží. Pri ukladaní pokuty za nesplnenie oznamovacej povinnosti bude colný úrad musieť prihliadať na závažnosť, trvanie a následky protiprávneho stavu (§ 35 zákona č. 511/1992 Zb.). Argumentovať preto treba tiež tak, aby prípadná pokuta bola čo najnižšia, t. j. že ste o takejto povinnosti nevedeli a teda že k porušeniu nedošlo vedome, že ak aj ide o porušenie zákona, nie je závažné a nemá žiadne následky čo sa týka spotrebnej dane alebo povolenia na predaj. Pokiaľ by colný úrad neuložil pokutu na spodnej hranici sadzby ale vyššiu, treba sa určite odvolať.
§ 44 ods. 5 zákona č. 105/2004 Z. z.
§ 44 ods. 8

References: § 44
 § 44
 § 44
 § 44
 § 44

§ 44

§ 44